**Návrh**

**ZMLUVA O DIELO**

**„Rekonštrukcia prístupovej cesty ku garáži pre hasičskú techniku“**

uzatvorená podľa § 536 a následných ustanovení Občianskeho zákonníka

**Čl. I**

**Zmluvné strany**

|  |  |
| --- | --- |
| **Objednávateľ:** | **Obec Šandal** |
| **Sídlo:** | **Šandal 15, 091 01 Stropkov** |
| **V zastúpení:** | **Jaroslav Mikula - starosta obce** |
| **Tel.:** | **+421 903 638 807** |
| **IČO:** | **00331031** |
| **E-mail:** | [**obecsandal@gmail.com**](mailto:obecsandal@gmail.com) |

**(ďalej len „objednávateľ“)**

|  |  |
| --- | --- |
| **Zhotoviteľ:** |  |
| **Sídlo:** |  |
| **Štatutárny orgán** |  |
| **Tel.:** |  |
| **IČO:** |  |
| **DIČ:** |  |
| **DIČ DPH:** |  |
| **E-mail:** |  |
| **Bankové spojenie:** |  |
| **IBAN:** |  |

**(ďalej len „zhotoviteľ)**

**1.3.** Zhotoviteľ berie na vedomie, že plnenia, ktoré poskytuje na základe tejto Zmluvy tvoria súčasť projektu: **„Rekonštrukcia prístupovej cesty ku garáži pre hasičskú techniku“,** ktorému bola poskytnutá dotácia z Úradu podpredsedu vlády SR pre investície a informatizáciu.

**1.4.** Podkladom pre uzavretie tejto zmluvy o dielo **„Rekonštrukcia prístupovej cesty ku garáži pre hasičskú techniku“** je prieskum trhu v súlade s § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení (ďalej len Zákon), ako zákazky s nízkou hodnotou. Výsledkom verejného obstarávania je ponuka Zhotoviteľa – Výkaz – Výmer , ktorý je po vzájomnom odsúhlasení zmluvnými stranami považovaný za neoddeliteľnú prílohu č.1 Zmluvy o dielo.

**1.5. Miesto stavby:** Obec Šandal, okres Stropkov, parcela č. KN 210, KN 211

**Čl. II**

**Predmet plnenia**

**2.1.** Zhotoviteľ sa zaväzuje zhotoviť vo vlastnom mene a na vlastnú zodpovednosť dielo ***„Rekonštrukcia prístupovej cesty ku garáži pre hasičskú techniku“***

* podľa podmienok dohodnutých v tejto Zmluve

**2.2.** Objednávateľ sa zaväzuje:

* dielo zhotovené v súlade so Zmluvou, prevziať a zaplatiť dohodnutú cenu podľa platobných podmienok v článku IV. Zmluvy

**2.3.** Dielo pozostáva z prác uvedených v Zadaní, ktoré tvorí neoddeliteľnú prílohu č.1 tejto Zmluvy.

**Čl. III**

**Čas plnenia**

**3.1.** Zhotoviteľ sa zaväzuje dodať dielo uvedené v čl. II tejto Zmluvy v nasledovných termínoch

1. termín zahájenia realizácie: máj 2020
2. termín dodania kompletného zmluvného diela bude najneskôr do piatich mesiacov od prevzatia staveniska

**3.2.** Objednávateľ je oprávnený kedykoľvek nariadiť zhotoviteľovi prerušenie realizácie diela. V prípade takéhoto prerušenia z dôvodu na strane objednávateľa, má zhotoviteľ právo na predĺženie termínu pre dokončenie diela stanoveného v čl. III, odstavec 1b tejto Zmluvy, a to o dobu odpovedajúcu pozastaveniu realizácie diela alebo jeho časti.

**Čl. IV**

**Cena za dielo**

**4.1.** Cena za zhotovenie predmetu Zmluvy v rozsahu podľa článku II. Zmluvy je stanovená dohodou zmluvných strán v súlade s ustanoveniami zákona č. 18/1996 Z.z. o cenách v platnom znení a je to cena maximálna, ktorú nie je možné prekročiť.

**4.2.** Cena za zhotovenie diela podľa čl. II. je:

C**ena spolu**

**Základ ceny pre DPH EUR**

**DPH 20% EUR**

**Celková cena spolu s DPH EUR**

**Slovom:**

**4.2.1.** Cena pokrýva všetky zmluvné záväzky.

**4.2.2.** Práce, ktoré zhotoviteľ nevykoná, vykoná bez príkazu objednávateľa alebo odchylne od dojednaných zmluvných podmienok, objednávateľ neuhradí.

**Čl. V**

**Platobné podmienky, fakturácia**

**5.1.** Cenu za zhotovenie diela zaplatí objednávateľ zhotoviteľovi na základe faktúry, ktorú zhotoviteľ vystaví po vykonaní a odošle objednávateľovi po splnení týchto podmienok:

**5.1.1.** Práce budú fakturované na základe súpisov vykonaných prác, v ktorých bude uvedené množstvo merných jednotiek a ich ocenenie v súlade s objektovou skladbou projektu stavby a ponukového rozpočtu.

**5.1.2.** Splatnosť faktúr je 30 dní. Faktúra sa považuje za uhradenú dňom odpísania prostriedkov z účtu objednávateľa.

**5.2.** Faktúru vyhotoví zhotoviteľ v súlade s platnou legislatívou – zákon č. 222/2004 Z.z. o dani z pridanej hodnoty v platnom znení a predloží objednávateľovi v 3 originálnych výtlačkoch. Faktúra bude obsahovať minimálne tieto údaje:

* číslo faktúry resp. daňového dokladu
* označenie objednávateľa a zhotoviteľa, peňažný ústav, číslo účtu
* IČO a DIČ zhotoviteľa, IČO objednávateľa
* miesto a názov diela, číslo zmluvy o pridelení dotácie, evidenčné číslo stavby
* zdaniteľné obdobie
* deň odoslania a deň splatnosti faktúry
* fakturovanú základnú čiastku bez DPH, čiastku DPH a celkovú fakturovanú sumu po objektoch
* pečiatku a podpis oprávneného zástupcu zhotoviteľa
* faktúra bude obsahovať nasledovné náležitosti – súpis vykonaných prác.

**5.3.** Uhradená faktúra nie je dokladom o odovzdaní a prevzatí diela.

**5.4.** Konečnú faktúru za vykonané dielo predloží zhotoviteľ najskôr ku dňu jeho odovzdania a prevzatia. Jej prijatie objednávateľom vylučuje dodatočné nároky zhotoviteľa na úpravu ceny diela.

**Čl. VI**

**Záručná doba, zodpovednosť za vady**

**6.1.** Zhotoviteľ zodpovedá za to, že predmet tejto Zmluvy je zhotovený podľa schváleného projektu stavby, STN, vzťahujúcimi sa na predmet plnenia, dohodnutých zmluvných podmienok a že počas záručnej doby bude mať vlastnosti, dohodnuté v tejto Zmluve.

**6.2.** Záručná doba je 60 mesiacov. Začína plynúť odo dňa protokolárneho prevzatia diela objednávateľom. Za vady diela, na ktoré sa vzťahuje záruka, zodpovedá zhotoviteľ v rozsahu tejto záruky.

**Čl. VII**

**Vykonanie diela**

**7.1.** Zhotoviteľ vykonáva činnosti spojené s predmetom diela na vlastnú zodpovednosť podľa Zmluvy, pričom rešpektuje technické špecifikácie a právne predpisy.

**7.2.** Objednávateľ je oprávnený vykonávať stavebný dozor nad realizáciou diela a dodržiavaním zmluvných podmienok.

**Čl. VIII**

**Stavebný denník**

**8.1.** Zhotoviteľ je povinný viesť na stavbe stavebný denník v súlade so Stavebným zákonom a vyhláškou MŽP SR č. 453/2000 Z.z., ktorou sa vykonávajú niektoré ustanovenia stavebného zákona, odo dňa začatia prác až do odstránenia poslednej vady resp. nedorobku zisteného pri preberaní stavby. Stavebný denník sa musí nachádzať na stavbe a musí byť trvalé prístupný. Zápisy do neho robí zhotoviteľ v deň, kedy boli práce vykonané alebo nastali okolnosti, ktoré je potrebné riešiť.

**8.2.** Okrem zástupcov zhotoviteľa, objednávateľa a projektanta môžu do stavebného denníka vykonávať záznamy poverení zástupcovia príslušných orgánov štátnej správy.

**8.3.** Zápisy v stavebnom denníku sa nepovažujú za zmenu Zmluvy, ale slúžia ako podklad pre vyhotovenie dodatkov ku Zmluve.

**Čl. IX**

**Vyššia moc**

**9.1.** Zmluvné strany sú zbavené zodpovednosti za čiastočné alebo úplné nesplnenie zmluvných povinností podľa tejto Zmluvy v prípade, že toto neplnenie je v dôsledku vyššej moci. Pod vyššou mocou sa rozumejú okolnosti, ktoré nastali po uzavretí Zmluvy ako výsledok nepredvídateľných a zmluvnými stranami neovplyvniteľných prekážok.

**9.2.** Ako prípady vyššej moci platia pre účely tejto Zmluvy: vojna, mobilizácia, povstanie, štrajk, živelné pohromy, nález archeologických vykopávok ap.

**9.3.** Zmluvná strana, ktorá sa odvoláva na vyššiu moc, je povinná toto oznámiť druhej strane najneskôr do 5 pracovných dní od vzniku tejto okolnosti. Na požiadanie zmluvnej strany, ktorej bola avizovaná okolnosť vyššej moci, je povinný avizovateľ predložiť hodnoverný dôkaz.

**9.4.** Ak okolnosti vyššej moci netrvajú dlhšie ako 3 mesiace, zmluvné strany sú povinné plniť svoje povinnosti vyplývajúce z tejto Zmluvy, pričom lehota plnenia sa predlžuje o dobu trvania vyššej moci.

**Čl. X**

**Ostatné ustanovenia**

**10.1.** Zmluvné strany sa zaväzujú, že obchodné a technické informácie, ktoré im boli zverené zmluvným partnerom, nepoužijú na iné účely ako pre plnenie podmienok tejto Zmluvy.

**10.2.** Zhotoviteľ bude pri plnení predmetu tejto Zmluvy postupovať s odbornou starostlivosťou. Zaväzuje sa dodržiavať všeobecne platné predpisy, technické normy a predmety tejto Zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán.

**10.3.** Zhotoviteľ je povinný strpieť výkon kontroly/auditu/overovania súvisiaceho s dodávanými prácami kedykoľvek počas platnosti a účinnosti Zmluvy o pridelení dotácie z Úradu podpredsedu vlády SR pre investície a informatizáciu, a to oprávnenými osobami v zmysle všeobecných zmluvných podmienok o poskytnutí dotácie a poskytnúť im potrebnú súčinnosť.

**Čl. XI**

**Záverečné ustanovenia**

**11.1.** Táto Zmluva je uzavretá jej podpisom oboma zmluvnými stranami, stáva sa platnou dňom podpisu oboma zmluvnými stranami a účinnou v deň nasledujúci po dni zverejnenia na webovej stránke objednávateľa.

**11.2.** Zmluva môže byť zmenená len písomnými dodatkami, podpísanými oprávnenými zástupcami zmluvných strán. Zmeny a doplnky obsahu Zmluvy možno uskutočniť len písomne po predchádzajúcej dohode obidvoch zmluvných strán a pri dodržaní postupov pri uzatváraní dodatkov podľa § 10a zákona o verejnom obstarávaní, inak je zmena či doplnenie Zmluvy neplatné.

**11.3.** Pokiaľ v Zmluve nie je dohodnuté niečo iné, platia pre zmluvný vzťah ňou založený ustanovenia Obchodného zákonníka.

**11.4.** Neoddeliteľnou súčasťou Zmluvy je ocenený Výkaz-výmer (rozpočet) podľa cenovej ponuky (ako príloha č.1 k ZoD).

**11.5.** Účastníci Zmluvu prečítali, porozumeli a na znak súhlasu s jej obsahom dobrovoľne vlastnoručne podpísali.

**11.6.** Zmluvné strany prehlasujú, že sú spôsobilí k právnym úkonom a ich zmluvná voľnosť nie je ničím obmedzená.

**11.7.** Zmluva je vyhotovení v troch exemplároch, z ktorých dva sú určené pre objednávateľa a jeden pre zhotoviteľa.

V Šandali, dňa ............................. V ..................................., dňa ........................................

Objednávateľ Zhotoviteľ

.............................................................. ..........................................................................

Jaroslav Mikula Konateľ spoločnosti

Starosta obce Šandal

Príloha č.1 – Ocenené Zadanie